Ad naf daɣen iwehha-aɣ tikkelt-niḍen ɣer tmacahut deg tenfalit-gi « tetteg-as abrid i lebḥer bu sebɛa qamat »( sbt 13). Dagi yewwi-aɣ ɣer tmacahut-nni n wasaḍ izeggren sbaɛa lebḥur akken ad d-yawi ayen yellan d awezɣi ɣef wiyiḍ. Deg wungal, yebɣa ad aɣ-d-yeglem taluft n Yidir d liḥala-ines deg tilawt n yimezdaɣ n Luḍa-Izewwaḍen. Yuɣal yeffren irewwel ɣer targit, deg-s i yettaf iman-is bḥal asaḍ n tmacahut, yesɛa tazmert ad yaweḍ iswi-s , ad yaweḍ ayen yettmenni imi deg tilawt dayen yellan d awezɣi .